**-๑-**

**รายงานการประชุม**

**การประชุมสภาองค์การบริหารส่วนตำบลศรีบุญเรือง**

**สมัยวิสามัญ สมัยที่ ๑ ครั้งที่ ๑/๒๕๖๕**

**วันที่ ๒ เดือน มีนาคม พ.ศ.๒๕๖๕ เวลา ๐๙.๐๐น.**

**ณ.ห้องประชุมสภาองค์การบริหารส่วนตำบลศรีบุญเรือง**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

ผู้**มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** |
| ๑. | นายวันดี ศรีพุฒธา | ประธานสภา อบต.ศรีบุญเรือง | วันดี ศรีพุฒธา |
| ๒. | นายประภัทร วัฒนสุข | รองประธานสภา อบต.ศรีบุญเรือง | ประภัทร วัฒนสุข |
| ๓. | นายวิริยะ เรืองสมบัติ | สมาชิกสภา อบต.ศรีบุญเรือง หมู่ที่ ๕ | วิริยะ เรืองสมบัติ |
| ๔. | นายชัยศิลป์ ทองกาสี | สมาชิกสภา อบต.ศรีบุญเรือง หมู่ที่ ๘ | ชัยศิลป์ ทองกาสี |
| ๕. | นายประดิษฐ์ ทองรักษ์ | สมาชิกสภา อบต.ศรีบุญเรือง หมู่ที่ ๙ | ประดิษฐ์ ทองรักษ์ |
| ๖. | นายประพันธ์ ขันโยธา | สมาชิกสภา อบต.ศรีบุญเรือง หมู่ที่ ๑๐ | ประพันธ์ ขันโยธา |
|  ๗. | นายบุญเลิศ บัวแสง | สมาชิกสภา อบต.ศรีบุญเรือง หมู่ที่ ๑๑ | บุญเลิศ บัวแสง |
| ๘. | นายสมภาร อินธิสร | สมาชิกสภา อบต.ศรีบุญเรือง หมู่ที่ ๑๒ | สมภาร อินธิสร |
| ๙ | นายวรโชติ กล่อมจิต | เลขานุการสภาอบต.ศรีบุญเรือง | วรโชติ กล่อมจิต |

**ผู้เข้าร่วมประชุม**

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** |
| ๑. | นายสุชาติ พรมดี | นายกองค์การบริหารส่วนตำบลศรีบุญเรือง | สุชาติ พรมดี |
| ๒ | นายพงษ์ศักดิ์ ชลชี | รองนายกองค์การบริหารส่วนตำบลศรีบุญเรือง | พงษ์ศักดิ์ ชลชี |
| ๓ | นายวุฒิชัย อนุชน | รองนายกองค์การบริหารส่วนตำบลศรีบุญเรือง | วุฒิชัย อนุชน |
| ๔ | นายอาทิตย์ วัฒนสุข | เลขานายกองค์การบริหารส่วนตำบลศรีบุญเรือง | อาทิตย์ วัฒนสุข |
| ๕ | นางกาญจนา ดงเจริญ | รองปลัดองค์การบริหารส่วนตำบลศรีบุญเรือง | กาญจนา ดงเจริญ |
| ๖. | ว่าที่ร้อยตรีคนบุญ ศิริโชติ | หัวหน้าสำนักปลัด อบต. | คนบุญ ศิริโชติ |
| ๗ | นางกัลยา จันทร์ทอง | นักวิเคราะห์นโยบายและแผน | กัลยา จันทร์ทอง |
| ๘ | นายสมชาย บุตรี | ผู้อำนวยการกองช่าง | สมชาย บุตรี |
| ๙ | นางฉวีวรรณ ศรีโนเรศ | นักทรัพยากรบุคคล | ฉวีวรรณ ศรีโนเรศ |
| ๑๐ | จ่าเอกชูศักดิ์ แก้วไชยะ | เจ้าพนักงานป้องกันฯ | ชูศักดิ์ แก้วไชยะ |
| ๑๑ | นางสาวศิริพร กองแก้ว | นักวิชาการศึกษา | นักวิชาการศึกษา |
| ๑๒ | นางสาวปิยนุช กิจจินดาโอภาส | นักวิชาการตรวจสอบภายใน | ปิยนุช กิจจินดาโอภาส |
| ๑๓. | นางสาวณัชวดี ตุแก้ว | เจ้าพนักงานจัดเก็บรายได้ | ณัชวดี ตุแก้ว |
| ๑๔. | นายณัฐพล ผาณิบุศย์ | เจ้าพนักงานธุรการ | ณัฐพล ผาณิบุศย์ |
| ๑๕ | นางสาวพยุงจิตร วรรณปริสุทธ | เจ้าพนักงานพัสดุ | พยุงจิตร วรรณปริสุทธ |
| ๑๖ | นางสาวฉัตรสุดา คำมะนาง | นักจัดการทั่วไป | ฉัตรสุดา คำมะนาง |

**เริ่มประชุม เวลา ๐๙.๐๐ น.**

-เรื่องก่อนเข้าวาระการประชุมนายวรโชติ กล่อมจิต ตำแหน่ง เลขาสภาองค์การส่วนตำบลศรีบุญเรือง พร้อมสมาชิกสภา อบต.ศรีบุญเรือง ทั้ง ๘ หมู่บ้าน ผู้บริหารท้องถิ่นและ พนักงานส่วนตำบล เรียนประธานสภาอบต.ศรีบุญเรือง จุดธูปเทียนบูชาพระรัตนตรัย ร่วมกัน

**ระเบียบวาระที่ ๑ -เรื่องประธานแจ้งต่อที่ประชุมทราบ**

ประธานสภาฯ แจ้งว่าวันนี้เป็นการประชุมสภาสมัยวิสามัญ สมัยที่ ๑ ประจำปี

 ๒๕๖๕ แจ้งเรื่องให้ทราบดังนี้ครับ

**-๓-**

ประธานสภาฯ ๑.ประกาศอำเภอชนบท เรื่องเรียกประชมสภาอบต.ศรีบุญเรือง

 สมัยวิสามัญ สมัยที่ ๑ ครั้งที่ ๑/๒๕๖๕

ที่ประชุม รับทราบ

ประธานสภาฯ ๒.ประกาศจังหวัดขอนแก่น เรื่อง มาตรการ การเฝ้าระวัง ป้องกัน

 และควบคุมโรคติดเชื้อไวรัสโคโรนา ๒๐๑๙ จังหวัดขอนแก่น

 (ฉบับที่ ๖๔)

ที่ประชุม รับทราบ

ประธานสภาฯ ๓.ระเบียบกระทรวงมหาดไทย ว่าด้วยการรับเงิน การเบิกจ่ายเงิน

 การฝากเงิน การเก็บรักษาเงิน และการตรวจเงิน ขององค์กร

 ปกครองส่วนท้องถิ่น (ฉบับที่ ๔) พ.ศ. ๒๕๖๑ ข้อ ๘๙ และ ๒๗

ที่ประชุม รับทราบ

ประธานสภาฯ ๔.หนังสือกระทรวงมหาดไทย ด่วนที่สุด ที่มท.๐๘๐๘.๒/๕๑๖๔ ลงวันที่ ๒๙ สิงหาคม ๒๕๖๒เรื่อง ยกเว้นการใช้จ่ายเงินสะสมขององค์กรปกครองส่วนท้องถิ่น

ที่ประชุม รับทราบ

 ๕.หนังสือจังหวัดขอนแก่น ด่วนที่สุด ที่ ขก ๐๐๒๓.๕/๔๗๔ ลงวันที่ ๘ มกราคม ๒๕๖๑ เรื่อง แนวทางการใช้จ่ายเงินสะสมขององค์กรปกครองส่วนท้องถิ่นเพื่อสนับสนุนนโยบายของรัฐบาลในการสร้างความเข้มแข็งให้แก่องค์กรปกครองส่วนท้องถิ่น

ที่ประชุม รับทราบ

ประธานสภาฯ ๖.บันทึกข้อความ ที่ ขก ๗๕๖๐๑/๖๐ ลงวันที่ ๒๕ กุมภาพันธ์

 ๒๕๖๕ เรื่อง แจ้งงดการให้ประชาชนเข้าฟังการประชุมสภา

 องค์การบริหารส่วนตำบลศรีบุญเรือง

ที่ประชุม รับทราบ

ประธานสภาฯ ๗.บันทึกข้อความ ที่ ขก ๗๕๖๐๑/๙๐ ลงวันที่ ๒๓ กุมภาพันธ์

๒๕๖๕ เรื่อง ขอเปิดประชุมสภาองค์การบริหารส่วนตำบล ศรีบุญเรือง เพื่อพิจารณาในการจ่ายขาดเงินสะสมเพื่อแก้ไขปัญหาความเดือดร้อน ประจำปีงบประมาณ ๒๕๖๕

**-๔-**

ที่ประชุม รับทราบ

**ระเบียบวาระที่ ๒ -เรื่องรับรองรายงานการประชุม**

ประธานสภาฯ -รับรองรายงานการประชุมสภาองค์การบริหารส่วนตำบล

ศรีบุญเรือง เมื่อวันที่ ๑๑ กุมภาพันธ์ ๒๕๖๕

ท่านใดเห็นชอบรับรองรายงานประชุมครั้งที่ผ่านมาโปดยกมือครับ

ที่ประชุม -มติเห็นชอบเป็นเอกฉันท์ ด้วยคะแนนเสียง ๗ เสียง งดออกเสียง

 ๑ เสียง

**ระเบียบวาระที่ ๓ -กระทู้ถาม** .............................-ไม่มี-........................................................................................... ................................................................................................................................**ระเบียบวาระที่ ๔ -เรื่องที่คณะกรรมการสภาท้องถิ่นตั้งขึ้นพิจารณาเสร็จแล้ว**

..............................-ไม่มี-.......................................................................................... ................................................................................................................................

**ระเบียบวาระที่ ๕ -เรื่องที่เสนอใหม่**

ประธานสภาฯ **๑.พิจารณาจ่ายขาดเงินสะสม ประจำปีงบประมาณ ๒๕๖๕**

**-**หมวดครุภัณฑ์ ทีดินและสิ่งก่อสร้างโครงการปรับปรุงซ่อมแซมถนนชลประทาน ตำบลศรีบุญเรือง อำเภอชนบท จังหวัดขอนแก่น เนื่องจากไม่ได้ตั้งจ่ายไว้ในข้อบัญญัติงบประมาณรายจ่ายประจำปี พ.ศ.๒๕๖๕ เชิญนายกอบต.ศรีบุญเรือง ครับ

ผู้บริหารกราบเรียนท่านประธานสภาอบต.ศรีบุญเรือง กระผมนายสุชาติ

 พรมดี นายกองค์การบริหารส่วนตำบลศรีบุญเรือง

 **เรื่องเดิม**

เนื่องจากน้ำท่วมถนนซึ่งเป็นทรัพย์สินของโครงการชลประทานจังหวัดขอนแก่นเส้นบ้านดอนดู่-บ้านท่าข่อย ระยะทาง ๑๕ กิโลเมตร เป็นพื้นที่ตำบลศรีบุญเรือง ๗ กิโลเมตร ซึ่งโครงการชลประทานจังหวัดขอนแก่น ไม่มีงบประมาณเพียงพอ เป็นปัญหาให้ประชาชนในการสัญจร เข้า-ออก ยากลำบากและทำให้เกิดอุบัติเหตุโครงการชลประทานจังหวัดขอนแก่นได้อนุญาตซ่อมแซม

**-๕-**

และปรับปรุงถนนสันเขื่อนชลประทาน ตำบลศรีบุญเรือง อำเภอชนบท จังหวัดขอนแก่น งบประมาณ ๔๓๖,๐๐๐.- (สี่แสนสามหมื่นหกพันบาทถ้วน)

 **ข้อเท็จจริง**

องค์การบริหารส่วนตำบลศรีบุญเรือง ไม่มีงบประมาณเหลือจ่ายหรือไม่มีโครงการที่ไม่จำเป็น จึงไม่มีงบประมาณในข้อบัญญัติงบประมาณ ๒๕๖๕ เพียงพอที่จะดำเนินการ โครงการเป็นการ

ผู้บริหาร แก้ไขปัญหาความเดือดร้อนของพี่น้องประชาชนรวมทั้ง ๘ หมู่บ้าน

 และกองคลังได้ตรวจสอบงบประมาณ ดังนี้

 **รายงานพิสูจน์ยอดเงินสะสมที่สามารถนำไปใช้ได้ตามงบแสดง**

 **ฐานการเงินองค์การบริหารส่วนตำบลศรีบุญเรือง**

 **ณ วันที่ 1 ตุลาคม 2564**

ยอดเงินสด เงินฝากธนาคาร และเงินฝากกระทรวงการคลัง

 43,909,335.68

 **หัก**หนี้สิน ณ วันที่ 1 ตุลาคม 2564 -

เงินทุนสำรองเงินสะสม ณ

 วันที่ 1 ตุลาคม 2564 13,927,357.60 13,927,357.60

 **บวก**เงินกู้ระยะยาว -

 คงเหลือเงินสะสมตามบัญชีเงินฝากธนาคาร

 ณ วันที่ 1 ตุลาคม 2564 29,981,972.08

 **หัก**รายการกันเงินและขยายเวลาเบิกจ่ายที่ไม่ได้ก่อหนี้ผูกพัน -

 และก่อหนี้ผูกพันแล้วแต่ยังไม่ตรวจรับเพื่อตั้งหนี้\*\*

 เงินสะสมและเงินทุนสำรองเงินสะสมที่อนุมัติแล้ว

 ทั้งที่ไม่ได้ก่อหนี้ผูกพัน 8,767,510.00

 และที่ก่อหนี้ผูกพันแล้วแต่ยังไม่ตรวจรับเพื่อตั้งหนี้

 รายการที่มีข้อผูกพันตามสัญญาจะซื้อขายที่ดิน - 8,767,510.00

 คงเหลือเงินสะสมตามบัญชีเงินฝากธนาคารที่นำไปใช้ได้

 ณ วันที่ 1 ตุลาคม 2564  **21,214,468.08**

 **หมายเหตุ :** 1. \*บัญชีหนี้สินทุกบัญชียกเว้นบัญชี ดังนี้

1.1รายได้ตามสัญญาเช่าการเงินรอการรับรู้ – ระยะสั้น

* 1. รายได้รอการรับรู้ – ระยะสั้น

**-๖-**

1.3รายได้รอการรับรู้ – ระยะยาว

 2. \*\*รายการกันเงินและขยายเวลาเบิกจ่ายเงิน ยกเว้น เงินอุดหนุนที่

 รัฐบาลให้อปท. โดยไม่ต้องจัดทำงบประมาณรายจ่ายประจำปี และ

 แหล่งเงินอุดหนุนเฉพาะกิจที่ยังไม่ได้รับเงิน

 3. (1) และ (2) หมายถึง เงินสะสม ณ วันที่ 1 ตุลาคม 2564

**รายงานพิสูจน์ยอดเงินสะสมที่สามารถนำไปใช้ได้ตามงบแสดง**

**ฐานะการเงิน (ระหว่างปี) องค์การบริหารส่วนตำบลศรีบุญเรือง**

**ณ วันที่ 1 ตุลาคม 2564**

เงินสะสมตามบัญชีเงินฝากธนาคารที่นำไปใช้ได้ ณ วันที่ 1 ตุลาคม 2564 21,214,468.08

**หัก**สำรองตามระเบียบฯ 1,800,000.00

คงเหลือเงินสะสมตามบัญชีเงินฝากธนาคารที่นำไปใช้ได้หลังหัก

สำรองตามระเบียบฯ19,414,468.08

**หัก** เงินสะสมเงินทุนสำรองเงินสะสมที่ได้รับอนุมัติแล้วในปีปัจจุบันแต่ยังไม่ได้จ่าย -

จ่ายเงินสะสมและทุนสำรองเงินสะสมในปี (ที่อนุมัติในปีงบประมาณปัจจุบัน) -

 ถอนคืนเงินรายรับในปี - -

**บวก** เงินสะสมและเงินทุนสำรองเงินสะสมที่เหลือจากการอนุมัติหลังจากก่อหนี้ผูกพันแล้ว -

 รับคืนเงินรายจ่ายข้ามปีงบประมาณตก

เป็นเงินสะสม - **-**  คงเหลือเงินสะสมตามบัญชีเงินฝากธนาคารที่

นำไปใช้ได้ **19,414,468.08**

 **ข้อกฎหมาย**

ระเบียบกระทรวงมหาดไทย ว่าด้วยการรับเงิน การเบิกจ่ายเงิน การฝากเงิน การเก็บรักษาเงินและการตรวจเงินขององค์กรปกครองส่วนท้องถิ่น พ.ศ. ๒๕๔๗ แก้ไขเพิ่มเติม (ฉบับที่ ๔) พ.ศ. ๒๕๖๑ หมวด ๘ เงินสะสม ข้อ ๘๙ องค์กรปกครองส่วนท้องถิ่นอาจใช้จ่ายเงินสะสมได้ โดยได้รับอนุมัติจากสภาท้องถิ่นภายใต้เงื่อนไข ดังต่อไปนี้ข้อ

**(๗)**

(๑)ให้กระทำได้เฉพาะกิจการซึ่งอยู่ในอำนาจหน้าที่ขององค์กรปกครองส่วนท้องถิ่นซึ่งเกี่ยวกับด้านการบริหารชุมชนและสังคม หรือ กิจการที่เป็นการเพิ่มพูนรายได้ขององค์กรปกครองส่วนท้องถิ่น หรือกิจการที่จัดทำเพื่อบำบัด

ความเดือดร้อนของประชาชน ทั้งนี้ต้องเป็นไปตามแผนพัฒนาขององค์กรปกครองส่วนท้องถิ่น หรือตามที่กฎหมายกำหนด

1. ส่งเงินสมทบกองทุนส่งเสริมกิจการขององค์กรปกครองส่วนท้องถิ่นแต่ละประเภทตามระเบียบ
2. ให้กันเงินสะสมสำรองจ่ายเป็นค่าใช้จ่ายด้านบุคลากรไม่น้อยกว่าสามเดือนและกันไว้อีกร้อยละสิบของงบประมาณรายจ่ายประจำปีนั้น เพื่อเป็นค่าใช้จ่ายในการบริหารงานและกรณีที่มีสาธารณภัยเกิดขึ้น
3. เมื่อได้รับอนุมัติให้จ่ายขาดเงินสะสมแล้ว องค์กรปกครองส่วนท้องถิ่นต้องดำเนินการก่อหนี้ผูกพัน

ให้เสร็จสิ้นภายในระยะเวลาไม่เกินหนึ่งปีถัดไป หากไม่ดำเนินการ ภายในระยะเวลาที่กำหนดให้ การใช้จ่าย เงินสะสมนั้นเป็นอันพับไป ทั้งนี้ ให้องค์กรปกครองส่วนท้องถิ่นใช้จ่ายเงินสะสม โดยคำนึงถึงฐานะการเงินการคลัง ขององค์กรปกครองส่วนท้องถิ่นและเสถียรภาพในระยะยาว

 ตาม ๘๙ องค์กรปกครองส่วนท้องถิ่นอาจใช้จ่ายเงินสะสมได้ โดยได้รับอนุมัติจากสภาท้องถิ่นภายใต้เงื่อนไข แห่ง ระเบียบกระทรวงมหาดไทย ว่าด้วยการรับเงิน การเบิกจ่ายเงิน การฝากเงิน การเก็บรักษาเงินและการตรวจเงินขององค์กรปกครองส่วนท้องถิ่น พ.ศ. ๒๕๔๗ แก้ไขเพิ่มเติม (ฉบับที่ ๔) พ.ศ. ๒๕๖๑ ครับ

 **(๘)**

ประธานสภาฯ มีท่านใดจะอภิปรายเรียนเชิญครับ

 หากไม่มีท่านใดอภิปรายผมขอมติที่ประชุมท่านใดเห็นชอบให้มีการจ่ายขาดเงินสะสมประจำปี พ.ศ. ๒๕๖๕ โปรดยกมือครับ

ที่ประชุม -มติเห็นชอบเป็นเอกฉันท์ ด้วยคะแนนเสียง ๗ เสียง งดออกเสียง

 ๑ เสียง

ประธานสภาฯ **๒.-พิจารณาตั้งจ่ายรายการใหม่ในหมวด ครุภัณฑ์ที่ดินและ**

 **สิ่งก่อสร้าง ครุภัณฑ์สำนักงานและครุภัณฑ์งานบ้านงานครัว**

 **จำนวน ๒ รายการ ดังนี้**

 -เครื่องปรับอากาศแบบแยกส่วน ๑๒,๐๐๐.- บีทียู จำนวน ๒

 เครื่อง ๆละ ๑๘,๕๐๐ งบประมาณ ๓๗,๐๐๐ .- บาท ขอเชิญ

 ผู้บริหารชี้แจงครับ

ผู้บริหาร กราบเรียนท่านประธานสภาอบต.ศรีบุญเรือง ท่านสมาชิกสภา

 อบต.ศรีบุญเรือง ผู้ทรงเกียรติกระผมนายสุชาติ พรมดี

 นายกองค์การบริหารส่วนตำบลศรีบุญเรือง

 **เรื่องเดิม**

 ในปีงบประมาณ พ.ศ. ๒๕๖๕ องค์การบริหารส่วนตำบล ศรีบุญเรือง ได้ประกาศใช้ข้อบัญญัติงบประมาณรายจ่ายประจำปีงบประมาณ พ.ศ. ๒๕๖๕ เพื่อใช้เป็นแนวทางในการบริหารงาน รวมงบประมาณตั้งจ่ายเป็นเงินทั้งสิ้น ๒๘,๖๒๕,๐๐๐.- บาท สำนักงานปลัดองค์การบริหารส่วนตำบลศรีบุญเรือง ได้สำรวจครุภัณฑ์สำนักงาน ครุภัณฑ์สำนักงาน รายการเครื่องปรับอากาศ

ส่วนห้องผู้บริหารท้องถิ่นและห้องสภาองค์การบริหารส่วนตำบล ศรีบุญเรือง มีการใช้งานหลายปี ชำรุดเสียหายใช้งานไม่ได้ และประสานช่างผู้มีประสบการณ์ ตรวจสอบพบว่าเครื่องปรับอากาศได้ชำรุดเสียหาย และเสื่อมสภาพการใช้งาน นั้น

**(๙)**

 **ข้อเท็จจริง**

สำนักงานปลัดองค์การบริหารส่วนตำบลศรีบุญเรือง จึงขออนุมัติงบประมาณเพื่อตั้งรายการใหม่ แผนงานบริหารทั่วไป งานบริหารทั่วไป งบลงทุน ครุภัณฑ์สำนักงาน ประเภท ครุภัณฑ์สำนักงาน รายการเครื่องปรับอากาศแบบแยกส่วน ๑๒,๐๐๐ บีทียู จำนวน ๒ เครื่อง ๆละ ๑๘,๕๐๐.-บาท งบประมาณ ๓๗,๐๐๐.-บาท ต่อไป

 **ระเบียบ / กฎหมาย**

อ้างถึงระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ. ๒๕๔๑ แก้ไขเพิ่มเติมถึง

( ฉบับที่๓ ) พ.ศ. ๒๕๔๓ หมวดที่ ๔ การโอนและแก้ไขเปลี่ยนแปลงงบประมาณ ข้อ ๒๗ การโอนเงินงบประมาณรายจ่าย

ในหมวดครุภัณฑ์ที่ดินและสิ่งก่อสร้างที่ทำให้ลักษณะปริมาณคุณภาพเปลี่ยนหรือโอนไปตั้งจ่ายเป็นรายการใหม่ให้เป็นอำนาจอนุมัติของสภาท้องถิ่น ครับ

ประธานสภาฯ -ตู้เย็น ขนาด ๗ คิวบิกฟุต จำนวน ๑ เครื่อง งบประมาณ

 ๘,๕๐๐.- บาท เชิญนายกองค์การบริหารส่วนตำบลศรีบุญเรือง

 ชี้แจงครับ

ผู้บริหาร กราบเรียนท่านประธานสภาอบต.ศรีบุญเรือง ท่านสมาชกสภา

อบต.ศรีบุญเรืองผู้ทรงเกียรติ กระผมนายสุชาติ พรมดี นายกองค์การบริหารส่วนตำบลศรีบุญเรือง

 **เรื่องเดิม**

ในปีงบประมาณ พ.ศ. ๒๕๖๕ องค์การบริหารส่วนตำบล ศรีบุญเรือง ได้ประกาศใช้ข้อบัญญัติงบประมาณรายจ่ายประจำปีงบประมาณ พ.ศ. ๒๕๖๕ เพื่อใช้เป็นแนวทางในการบริหารงาน รวมงบประมาณตั้งจ่ายเป็นเงินทั้งสิ้น ๒๘,๖๒๕,๐๐๐.- บาท สำนักงานปลัดองค์การบริหารส่วนตำบลศรีบุญเรือง ได้สำรวจครุครุภัณฑ์งานบ้านงานครัว ประเภทครุภัณฑ์งานบ้านงานครัว รายการ รายการตู้เย็น ไม่เพียงพอต่อการบริการประชาชนที่มาติดต่อราชการ นั้น

 **(๑๐)**

 **ข้อเท็จจริง**

สำนักงานปลัดองค์การบริหารส่วนตำบลศรีบุญเรือง จึงขออนุมัติงบประมาณเพื่อตั้งรายการใหม่ แผนงานบริหารทั่วไป งานบริหารทั่วไป งบลงทุน ครุภัณฑ์งานบ้านงานครัว ประเภท ครุภัณฑ์งานบ้านงานครัวรายการตู้เย็น ขนาด ๗ คิวบิกฟุต จำนวน ๑ เครื่อง งบประมาณ ๘,๕๐๐.-บาท ต่อไป

 **ระเบียบ / กฎหมาย**

อ้างถึงระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ. ๒๕๔๑ แก้ไขเพิ่มเติมถึง ( ฉบับที่ ๓ ) พ.ศ. ๒๕๔๓ หมวดที่ ๔ การโอนและแก้ไขเปลี่ยนแปลงงบประมาณ ข้อ ๒๗ การโอนเงินงบประมาณรายจ่ายในหมวดครุภัณฑ์ที่ดินและสิ่งก่อสร้างที่ทำให้ลักษณะปริมาณ

คุณภาพเปลี่ยนหรือโอนไปตั้งจ่ายเป็นรายการใหม่ให้เป็นอำนาจอนุมัติของสภาท้องถิ่น ครับ

ประธานสภาฯ มีท่านที่เสนออะไรเพิ่มเติมไหมครับถ้าไม่มีท่านใดอภิปรายผมขอ

 มติครับท่านใดเห็นชอบให้โอนงบประมาณโปรดยกมือครับ

ที่ประชุม -มติเห็นชอบเป็นเอกฉันท์ ด้วยคะแนนเสียง ๗ เสียง งดออกเสียง

 ๑ เสียง

**ระเบียบวาระที่ ๖ -เรื่องอื่นๆ**

ประธานสภาอบต. มีท่านใดที่จะสอบถามอะไรไหมครับ ถ้าไม่มีผมขอปิดการประชุม

 ครับ

 ปิดการประชุม เวลา ๑๒.๐๐ น.

(ลงชื่อ) ............วรโชติ กล่อมจิต............. ผู้จด/บันทึกการประชุม

 ( นายวรโชติ กล่อมจิต)

ตำแหน่ง เลขานุการสภาองค์การบริหารส่วนตำบลศรีบุญเรือง

 วันที่ ๒ เดือน มีนาคม พ.ศ. ๒๕๖๕

 **(๑๑)**

(ลงชื่อ)...........วันดี ศรีพุฒธา.......ผู้ตรวจ/รับรองบันทึกการประชุม

 (นายวันดี ศรีพุฒธา )

 ตำแหน่ง ประธานสภาองค์การบริหารส่วนตำบลศรีบุญเรือง

 วันที่ ๒ เดือน มีนาคม พ.ศ. ๒๕๖๕

 คณะกรรมการตรวจรายงานการประชุม

 ( นายประดิษฐ์ ทองรักษ์ ) ( นายบุญเลิศ บัวแสง ) (นายชัยศิลป์ ทองกาสี)

 สมาชิกสภาอบต.ศรีบุญเรือง ม.๙ สมาชิกสภาอบต.ศรีบุญเรือง ม. ๑๑ สมาชิกสภาอบต.ศรีบุญเรือง ม.๘